[{"text_idx": "#000000", "text": "150 negozio baino gehiago lehian daude Getxoko erakusleihorik onena izateko"}, {"text_idx": "#000001", "text": "Epaimahai profesional batek hautatuko ditu Getxoko erakusleiho fisiko eta digital onenak. Denera, 150 erakustoki baino gehiago aurkeztu dira aurtengo Erakusleiho Lehiaketara, eta abenduaren 20an egingo dute sari-banaketa, 20:30ean, San Joseren jauregian."}, {"text_idx": "#000003", "text": "Getxoko Erakusleihoen Lehiaketagaz batera, Balkoien eta/edo Leihoen Dekorazio Lehiaketa egin da aurten. Lehiaketa berriaren helburua bikoitza da: Getxoko bizilagunek euren etxeak eta kaleak ederragotzea eta bizitza eta ilusioa sortzea, azaldu dutenez."}, {"text_idx": "#000004", "text": "40 sari baino gehiago banatuko dituzte bi lehiaketen artean, aurreko edizioan baino 10 gehiago, hala nola koadroak, Gabonetako eta kosmetikako saskiak, hoteleko egonaldiak, operarako eta museoetarako sarrerak, bitxiak, kirol, gastronomia eta upategietako esperientziak, txangoak eta edertasun eta spa zerbitzuak eta komunikabideetako publizitatea."}, {"text_idx": "#000005", "text": "Aurkeztutako proposamen guztiakaz, antolatzaileak, Getxo Enpresak, mapa interaktibo bat jarri du jendearen eskura, telefono mugikorretik eskuragarri, eta ibilbideak bere webgunean, jendeak Erakusleiho Fisikoa kategorian parte hartzen duten erakusleihoak bisitatu ahal ditzan."}, {"text_idx": "#000006", "text": "Erakusleiho guztiak ikusteko, sakatu hemen."}]